rejauldu/bengali-wikipedia huggingface dataset:
২০১১ এএফসি প্রেসিডেন্টস কাপ হল এশিয়ান ফুটবল কনফেডারেশন কর্তৃক পরিচালিত এএফসি প্রেসিডেন্টস কাপ প্রতিযোগিতার সপ্তম আসর যেখানে উন্নয়নশীল দেশগুলির চ্যাম্পিয়ন ক্লাব আন্তর্জাতিক ক্লাব ফুটবলে অংশগ্রহণ করত। ইয়াদানারবন ফুটবল ক্লাব আগের আসরের চ্যাম্পিয়ন।  ফাইনালে, তাইওয়ানের তাইপাওয়ার কম্বোডিয়ার নমপেন ক্রাউনকে ৩–২ ফলাফলে হারিয়ে প্রথমবারের জন্য চ্যাম্পিয়ন ক্লাব হিসেবে অবতীর্ণ হয়।  বিন্যাস ১২টি সদস্য অ্যাসোসিয়েশনের দল প্রতিযোগিতা করে বাছাইপর্বে ১২টি দলকে চারটি করে দলের তিনটি গ্রুপে বিভক্ত করা হয়েছিল এবং প্রতিটি গ্রুপের শীর্ষ দুটি দল একটি কেন্দ্রীভূত ভেন্যুতে অনুষ্ঠিত ছয় দলের ফাইনালের জন্য যোগ্যতা অর্জন করেছিল। অন্তিম পর্যায়ে, বাছাইপর্বে ছয়টি দলকে তিনটি করে দলের দুটি গ্রুপে বিভক্ত করা হয়েছিল। প্রতিটি গ্রুপের বিজয়ীরা শিরোপার জন্য ফাইনালে মুখোমুখি হয়েছিল।  ভেন্যুসমূহ  নমপেনইয়াঙ্গুন নমপেন অলিম্পিক স্টেডিয়াম থুউন্না স্টেডিয়াম বোগিওক অং সান স্টেডিয়াম ধারণক্ষমতা: ৭০,০০০ ধারণক্ষমতা: ৩২,০০০ ধারণক্ষমতা: ৪০,০০০200px200px200px কাউশিউংকাঠমান্ডু কাউশিউং জাতীয় স্টেডিয়াম দশরথ রঙ্গশালা স্টেডিয়াম হালচোক স্টেডিয়াম ধারণক্ষমতা: ৫৫,০০০ ধারণক্ষমতা: ১৭,৮০০ ধারণক্ষমতা: ৩,৫০০200px200px200px  গ্রুপ পর্ব গ্রুপ এ  গ্রুপ বি  গ্রুপ সি  অন্তিম পর্ব গ্রুপ এ  গ্রুপ বি  ফাইনাল  তথ্যসূত্র  বহিঃসংযোগ AFC President's Cup Official Page   বিষয়শ্রেণী:এএফসি চ্যালেঞ্জ লিগ বিষয়শ্রেণী:এশিয়ায় ফুটবল বিষয়শ্রেণী:প্রতিযোগিতামূলক খেলা বিষয়শ্রেণী:এএফসি প্রতিযোগিতা বিষয়শ্রেণী:২০১১-এ এশীয় ফুটবল বিষয়শ্রেণী:পূর্ব নির্ধারিত ফুটবল প্রতিযোগিতা
নগুয়েন ফুওং খানহ (জন্ম ৫ এপ্রিল, ১৯৯৫) একজন ভিয়েতনামী মডেল এবং সৌন্দর্যের রানী, যিনি মিস আর্থ ২০১৮ এর মুকুট পান। তিনি হলেন প্রথম ভিয়েতনামী নারী যিনি মিস আর্থ খেতাব জিতেন,  যা বিগ ফোর আন্তর্জাতিক সৌন্দর্য প্রতিযোগিতার একটি।    তথ্যসূত্র    বহিঃসংযোগ        বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মিস আর্থ বিজয়ী বিষয়শ্রেণী:ভিয়েতনামী নারী মডেল বিষয়শ্রেণী:ভিয়েতনামী সুন্দরী প্রতিযোগিতার বিজয়ী
নেপাল মাহাতো হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে ২০২১ সাল পর্যন্ত পশ্চিমবঙ্গ বিধানসভায় বাঘমুন্ডি বিধানসভা কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2011List of Winners in West Bengal 2016  তথ্যসূত্র  বিষয়শ্রেণী:পুরুলিয়া জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:ভারতীয় বিদ্যালয়ের শিক্ষক বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
নোবিতা এ্যান্ড দ্য এ্যানিমেল প্লানেট বা Doraemon: Nobita and the Animal Planet)English translation as shown on an official website for the 25th anniversary of the movie franchise.(দোরাএমন নোবিতা টু আনিমারু) হলো ১৯৯০ সালের অ্যানিমেটেড চলচ্চিত্র। যেটি জাপানের জনপ্রিয় মাঙ্গা ও আনিমে সিরিজ ডোরেমনের উপর ভিত্তি করে রচিত। এটা ১৯৯০ সালে জাপানে মুক্তি লাভ করে।  কাহিনীসংক্ষেপ এই চলচ্চিত্রটির শুরুতে নোবিতা একদিন তার ঘরে রহস্যময় গোলাপি গ্যাস দেখতে পায়। নোবিতা সেই গ্যাসের ভিতর দিয়ে অন্য এক জায়গায় চলে যায়। সেই জায়গায় সকল পশু কথা বলে। নোবিতা আবার তার ঘরে ফিরে আসে। সে ডোরেমনকে সব বলে। নোবিতা তার অন্য বন্ধুদের বললে কেউ বিশ্বাস করেনা। তখন নোবিতা ও ডোরেমন গোলাপি গ্যাসের সাহায্যে ঐ জায়গায় ফিরে যায়। তখন তারা নদীর পাশে বসে থাকা একটি কুকুরছানা দেখতে পায় যার নাম চিপ্পো। সে হারিয়ে গেছে। চিপ্পোকে তারা বাড়িতে পৌঁছে দেয় এবং নোবিতাকে তাদের বাড়ির একটি চা এর পার্টিতে আমন্ত্রণ জানায়। নোবিতা আর ডোরেমন সেই অনুষ্ঠানে যোগদান করে।  নোবিতাকে জিজ্ঞেস করে, তারা কোথায় থাকে। নোবিতা উত্তর দেয় টোকিওতে । কিন্তু তারা জানে না টোকিও কোথায়। তারপর নোবিতারা বাসায় ফিরে যাওয়ার জন্য রওনা দেয়। তখন নোবিতা দেখে ঐখানে চাঁদ অস্বাভাবিক বড়। তখন নোবিতা বুঝতে পারে এটা অন্যগ্রহ। এটা পশুদের দুনিয়া। ডোরেমন তার গ্যাজেট ঠিক করে এবং বাসায় ফিরে যায়। তার পরের দিন আবার নোবিতা  তার বন্ধুদের নিয়ে আসে এবং জানতে পারে তারা বিপদে পড়েছে। তাদের গ্রহে নিমজু আক্রমণ করেছে। তাদের সাহায্য করে। তারপর কৃতজ্ঞতা প্রকাশ করে।  তথ্যসূত্র  বিষয়শ্রেণী:দেশ অনুযায়ী অ্যানিমেটেড চলচ্চিত্র বিষয়শ্রেণী:মাধ্যম অনুযায়ী অ্যানিমে বিষয়শ্রেণী:জাপানি চলচ্চিত্র বিষয়শ্রেণী:জাপানি ভাষার চলচ্চিত্র বিষয়শ্রেণী:১৯৯০-এর চলচ্চিত্র বিষয়শ্রেণী:ডোরেমনের চলচ্চিত্র বিষয়শ্রেণী:পরিবেশগত চলচ্চিত্র বিষয়শ্রেণী:অ্যানিমে চলচ্চিত্র
১৯৯৯ এশিয়ান শীতকালীন গেমস এশিয়ার দ্বিতীয় বৃহত্তম ক্রীড়া আসর এশিয়ান শীতকালীন গেমসের ৪র্থ আসর যা ১৯৯৯ সালের ৩০ জানুয়ারি - ৬ ফেব্রুয়ারি পর্যন্ত দক্ষিণ কোরিয়ার গ্যাংউনে অনুষ্ঠিত হয়।  মাসকট অফিসিয়াল মাসকট ১৯৯৯ এশিয়ান শীতকালীন গেমসের মাসকট হল অর্ধ চন্দ্র কালো ভালুক ছানা।  মাঠ  ক্রীড়াসমুহ ১৯৯৯ শীতকালীন গেমসে ৪ টি ক্রীড়া ৭ বিভাগে ৪৩ টি বিষয়ে প্রতিযোগিতা অনুষ্ঠিত হয়। ফ্রি স্টাইল স্কিং গেমস থেকে বাদ দেওয়া হয় এবং আলপাইন স্কিংয়ে ২ টি বিষয় যোগ করা হয়।                  অংশগ্রহণকারী দেশসমূহ  ৪র্থ শীতকালীন গেমসে ২২ টি জাতীয় অলিম্পিক কমিটি তাদের প্রতিনিধি প্রেরণ করে। তবে ১৪ টি দেশের প্রতিযোগী প্রতিযোগিতায় অংশগ্রহণ করে।  Non-competing nations  ক্রীড়া পঞ্জিকা   ● উদ্বোধনী অনুষ্ঠান    ইভেন্ট প্রতিযোগিতা  ● ইভেন্ট ফাইনাল  ● সমাপনী অনুষ্ঠান  জানুয়ারি/ফেব্রুয়ারি ১৯৯৯৩০শনি ৩১রবি ১সোম ২মঙ্গ৩বুধ ৪বৃহঃ ৫শুক্র ৬শনি স্বর্ণপদক15px আলপাইন স্কিং111111615px বায়াথলন222615px ক্রস কান্ট্রি স্কিং111111615px ফিগার স্কেটিং13415px আইস হকি11215px শর্ট ট্রাক স্পীড স্কেটিং461015px স্পীড স্কেটিং22239মোট স্বর্ণ পদক61046610143অনুষ্ঠান ●●জানুয়ারি/ফেব্রুয়ারি ১৯৯৯৩০শনি ৩১রবি ১সোম ২মঙ্গ৩বুধ ৪বৃহঃ ৫শুক্র ৬শনি স্বর্ণপদক  পদক তালিকা   1151011362111014353108725461492951113 Total  43  43  42  128  তথ্যসূত্র   বহিঃসংযোগ   বিষয়শ্রেণী:১৯৯৯ শীতকালীন এশিয়ান গেমস বিষয়শ্রেণী:শীতকালীন এশিয়ান গেমস বিষয়শ্রেণী:১৯৯৯-এ এশীয় ক্রীড়া বিষয়শ্রেণী:১৯৯৯-এ দক্ষিণ কোরিয়া বিষয়শ্রেণী:স্বাগতিক দক্ষিণ কোরিয়ায় আন্তর্জাতিক ক্রীড়া প্রতিযোগিতা বিষয়শ্রেণী:বছর অনুযায়ী শীতকালীন এশিয়ান গেমস
নুর উদ্দিন বাংলাদেশের ঝিনাইদহ জেলার রাজনীতিবিদ ও ঝিনাইদহ-৪ আসনের সাবেক সংসদ সদস্য।   প্রাথমিক জীবন  নুর উদ্দিন ঝিনাইদহে জন্মগ্রহণ করেন।   রাজনৈতিক জীবন  নুর উদ্দিন ঝিনাইদহ জেলা জাতীয় পার্টির সভাপতি। তিনি ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে ঝিনাইদহ-৪ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হিসেবে ও ২০০৮ সালের নবম  জাতীয় সংসদ নির্বাচনে ঐক্যবদ্ধ নাগরিক আন্দোলনের প্রার্থী হিসেবে তিনি ঝিনাইদহ-৪ আসনে পরাজিত হয়ে ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সম্ভাব্য জীবিত ব্যক্তি বিষয়শ্রেণী:জাতীয় পার্টির রাজনীতিবিদ বিষয়শ্রেণী:ঝিনাইদহ জেলার রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:ঝিনাইদহ জেলার ব্যক্তি
কার্লোস "কারলিনহোস" গ্রেসি জুনিয়র কার্লোস "কারলিনহোস" গ্রেসি জুনিয়র একজন ব্রাজিলিয়ান 8ম-ডিগ্রী প্রবাল বেল্টধারী ব্রাজিলিয়ান জিউ-জিৎসু (BJJ) অনুশীলনকারী এবং প্রশিক্ষক। তিনি গ্রেসি পরিবারের একজন গুরুত্বপূর্ণ সদস্য এবং বিখ্যাত মার্শাল আর্ট পরিবারের ঐতিহ্যকে এগিয়ে নিয়ে গেছেন। কার্লিনহোস হলেন কার্লোস গ্রেসি সিনিয়রের পুত্র, যিনি ব্রাজিলিয়ান জিউ-জিৎসুর অন্যতম প্রতিষ্ঠাতা এবং এই ক্রীড়াশৈলীকে বিশ্বব্যাপী জনপ্রিয় করার পথিকৃৎ।   কর্মজীবন  কার্লোস "কারলিনহোস" গ্রেসি জুনিয়র গ্রেসি কনফেডেরাও ব্রাসিলেইরা দে জিউ-জিৎসু (সিবিজেজে) এর প্রতিষ্ঠাতা, যা বর্তমানে আন্তর্জাতিক ব্রাজিলিয়ান জিউ-জিৎসু ফেডারেশন (আইবিজেজেএফ) নামে পরিচিত। এটি একটি লাভজনক সংস্থা যা বিশ্ব জিউ-জিৎসু চ্যাম্পিয়নশিপ, প্যান জিউ-জিতসু চ্যাম্পিয়নশিপ, এবং ইউরোপীয় জিউ-জিৎসু চ্যাম্পিয়নশিপ সহ আন্তর্জাতিক মানের ব্রাজিলিয়ান জিউ-জিৎসু এবং সাবমিশন গ্র্যাপলিং প্রতিযোগিতার আয়োজন করে।  কারলিনহোস গ্রেসি আরও গ্রেসি বারা দল এর সহ-প্রতিষ্ঠাতা, যা বিশ্বের অন্যতম সফল এবং বৃহৎ জিউ-জিৎসু দল। তার প্রচেষ্টায় গ্রেসি বারা ক্রীড়াবিদ ও প্রশিক্ষকদের একটি বৈশ্বিক নেটওয়ার্ক তৈরি করেছে, যা ব্রাজিলিয়ান জিউ-জিৎসু সম্প্রদায়কে আরও সুসংগঠিত এবং পেশাদার করেছে।   ব্যক্তিগত জীবন  কার্লিনহোস গ্রেসি, ব্রাজিলিয়ান জিউ-জিৎসুর অন্যতম প্রতিষ্ঠাতা কার্লোস গ্রেসির ২১ জন সন্তানের একজন। তিনি তিন সন্তানের পিতা: কন্যা ক্যারোলিন, এবং দুই পুত্র কায়রন এবং কায়ান। কায়রন তার বাবার অধীনে কালো বেল্ট অর্জন করেছেন এবং বর্তমানে গ্রেসি বারা রাঞ্চো সান্তা মার্গারিটার একজন অধ্যাপক হিসেবে কাজ করছেন।  কার্লিনহোস গ্রেসি Gracie Magazine এর প্রতিষ্ঠাতা ও পরিচালক, যা একটি মাসিক প্রকাশনা এবং ব্রাজিলিয়ান জিউ-জিৎসু সম্পর্কে সংবাদ, টিপস, এবং প্রতিযোগিতার বিশ্লেষণ প্রদান করে। এটি এই খেলাধুলার বিশ্বব্যাপী সম্প্রদায়ের মধ্যে একটি গুরুত্বপূর্ণ সংযোগস্থল হিসাবে কাজ করে।   প্রশিক্ষক বংশ  কানো জিগোরো → মিৎসুয়ো মায়েদা → কার্লোস গ্রেসি সিনিয়র → কার্লোস গ্রেসি জুনিয়র।   এছাড়াও দেখুন    ব্রাজিলিয়ান জিউ-জিতসু অনুশীলনকারীদের তালিকা   নোট    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম বিষয়শ্রেণী:মার্শাল আর্ট স্কুলের প্রতিষ্ঠাতা
কার্টুন নেটওয়ার্ক হচ্ছে চেক প্রজাতন্ত্র, হাঙ্গেরি, মলদোভা, রোমানিয়া, এবং স্লোভাকিয়াতে সম্প্রচারিত একটি ইউরোপীয় পে টেলিভিশন চ্যানেল। পোলীয় ফিডের থেকে আলাদা ফিড হিসেবে এটি সম্প্রচার শুরু করে ২০০৮ সালের ১ অক্টোবরে, এবং এটির আন্তর্জাতিক বিভাগের অধীনে ওয়ার্নার ব্রস. ডিসকভারি মালিকানাধীন।   ইতিহাস  চ্যানেলটির উদ্বোধনের আগে হাঙ্গেরি, রোমানিয়া, এবং মলদোভায় ২০০২ সালের ৩০ সেপ্টেম্বর থেকে পোলীয়, হাঙ্গেরীয়, এবং ইংরেজিতে সম্প্রচারিত কার্টুন নেটওয়ার্কের পোলীয় ফিড সম্প্রচার করেছে।  ২০০৮ সালের ৪ জানুয়ারিতে চ্যানেলটি রোমানিয়াতে ২৪ ঘণ্টার জন্য সম্প্রচার করা শুরু করে। প্রথমত শুধু টিভি প্রোভাইডার দোলচে ২৪ ঘণ্টার ফিডটি প্রদান করা হয়েছিল। ২০০৮ সালের ১ অক্টোবরে কার্টুন নেটওয়ার্ক পোল্যান্ডকে প্রতিস্থাপন করে কার্টুন নেটওয়ার্কের সিইই ফিড বিশেষভাবে রোমানিয়া, মলদোভা, এবং হাঙ্গেরির জন্য উদ্বোধন হয়।  ২০১৫ সালের ১ এপ্রিলে চ্যানেলটি হাঙ্গেরিতে ২৪ ঘণ্টার জন্য সম্প্রচার করা শুরু করে।  পূর্বে চেক প্রজাতন্ত্র এবং স্লোভাকিয়াতে এই ফিডটি ইংরেজিতে সম্প্রচার করতো। পরে ২০১৭ সালের ২০ সেপ্টেম্বরে সেই দেশগুলোর জন্য একটি চেক ভাষার অডিও ট্র্যাক চ্যানেলে অন্তর্ভূক্ত হয়। সেই সালের ২০ অক্টোবরে কার্টুন নেটওয়ার্ক ২৪ ঘণ্টার জন্য সম্প্রচার করা শুরু করে।  ২০১৮ সালের ২৬ ফেব্রুয়ারিতে চ্যানেলটির হাই-ডেফিনিশন ফিডের উদ্বোধন হয়। পরে, ১৫ অক্টোবরে, কার্টুন নেটওয়ার্ক এটির অ্যাসপেক্ট রেশিও ৪:৩ থেকে ১৬:৯ এ পরিবর্তন করে।  আনুষ্ঠানিক ব্লকসমূহ  আফটারনুন ফান অন কার্টুন নেটওয়ার্ক  টুনি টিউব  ফান উইথ হিটলো  আরও দেখুন  টার্নার ব্রডকাস্টিং সিস্টেম ইউরোপ  বুমার‍্যাং (মধ্য ও পূর্ব ইউরোপ)  তথ্যসূত্র  বহিঃসংযোগ  প্রাতিষ্ঠানিক চেক ওয়েবসাইট  প্রাতিষ্ঠানিক হাঙ্গেরীয় ওয়েবসাইট  প্রাতিষ্ঠানিক রোমানীয় ওয়েবসাইট  বিষয়শ্রেণী:শিশুতোষ টেলিভিশন নেটওয়ার্ক বিষয়শ্রেণী:উত্তর মেসিডোনিয়ার শিশুতোষ টেলিভিশন চ্যানেল বিষয়শ্রেণী:কার্টুন নেটওয়ার্ক বিষয়শ্রেণী:টার্নার ব্রডকাস্টিং সিস্টেম হাঙ্গেরি বিষয়শ্রেণী:টার্নার ব্রডকাস্টিং সিস্টেম রোমানিয়া বিষয়শ্রেণী:রোমানিয়ার টেলিভিশন স্টেশন বিষয়শ্রেণী:চেক ভাষার টেলিভিশন স্টেশন বিষয়শ্রেণী:ইংরেজি ভাষার টেলিভিশন স্টেশন বিষয়শ্রেণী:হাঙ্গেরীয় ভাষার টেলিভিশন স্টেশন বিষয়শ্রেণী:রোমানীয় ভাষার টেলিভিশন স্টেশন বিষয়শ্রেণী:চেক প্রজাতন্ত্রের টেলিভিশন স্টেশন বিষয়শ্রেণী:হাঙ্গেরির টেলিভিশন চ্যানেল বিষয়শ্রেণী:মলদোভার টেলিভিশন চ্যানেল বিষয়শ্রেণী:উত্তর মেসিডোনিয়ার টেলিভিশন চ্যানেল বিষয়শ্রেণী:স্লোভাকিয়ার টেলিভিশন চ্যানেল বিষয়শ্রেণী:১৯৯৮-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:২০০২-এ হাঙ্গেরিতে প্রতিষ্ঠিত বিষয়শ্রেণী:২০১৭-এ চেক প্রজাতন্ত্রে প্রতিষ্ঠিত বিষয়শ্রেণী:২০১৭-এ স্লোভাকিয়ায় প্রতিষ্ঠিত বিষয়শ্রেণী:১৯৯৮-এ রোমানিয়ায় প্রতিষ্ঠিত
খুলনা-বাগেরহাট রেলওয়ে  সরু গেজ রেলপথ যা খুলনা এবং বাগেরহাটের মাঝে যোগাযোগ পথ হিসেবে ব্যবহৃত হত। এই রেলপথটি ১৯১৮ সালে নির্মাণ করা হয় এবং ১৯৯৮ সালে পরিত্যক্ত ঘোষণা করা হয়।  দীর্ঘ এই রেলপথে ১৯৫৮ সালে ১৩টি কোচ এবং ৮টি মালগাড়ি চলাচল করত।Hughes, Hugh 1994 Indian Locomotives Pt. 3, Narrow Gauge 1863-1940. Continental Railway Circle.  ইতিহাস বাংলাদেশের অন্যতম সচল ন্যারোগেজ রেলপথ ছিল রূপসা-বাগেরহাট সেকশনে। এছাড়া এটি ছিল দেশের একমাত্র বিচ্ছিন্ন রেলপথ। অর্থাৎ দেশের মূল রেল নেটওয়ার্কের সাথে এর কোনো সংযোগ ছিল না। ১৯১৬ সালে এর নির্মাণকাজ শুরু হয়। একটি ব্রাঞ্চ লাইন কোম্পানি রেলপথটি নির্মাণ করে। নির্মাণ শেষ হয় ১৯১৮ সালে এবং সেবছরই ১০ জুন থেকে ট্রেন চলতে শুরু করে। খুলনা শহরের ওপারে পূর্ব রূপসা ঘাট থেকে থেকে বাগেরহাট পর্যন্ত এই রেলপথের দূরত্ব ছিল ৩২ কিলোমিটার। ১৯৬৯ সালে এই লাইনকে ব্রডগেজে রূপান্তর করা হয়। ১৯৯৮ সালে বাংলাদেশ সরকার লোকসানের কারণ দেখিয়ে রেলপথটি পরিত্যক্ত ঘোষণা করে। দীর্ঘদিন পরিত্যক্ত থাকার পর ২০১২ সালে সকল স্থাবর-অস্থাবর সম্পত্তি নিলামে বিক্রি করে এই সেকশনকে বিলুপ্ত ঘোষণা করা হয়। বর্তমানে এই রেলপথের কোনো চিহ্ন খুঁজে পাওয়াও দুষ্কর হয়ে পড়েছে।  স্টেশনসমূহ পূর্ব রূপসা রেলওয়ে স্টেশন   কর্ণপুর রেলওয়ে স্টেশন   সামন্তসেনা রেলওয়ে স্টেশন   বাহিরদিয়া রেলওয়ে স্টেশন   মূলঘর রেলওয়ে স্টেশন   খানজাহানপুর রেলওয়ে স্টেশন   যাত্রাপুর রেলওয়ে স্টেশন   ষাটগম্বুজ রোড রেলওয়ে স্টেশন   বাগেরহাট কলেজ রেলওয়ে স্টেশন   বাগেরহাট রেলওয়ে স্টেশন  আরও দেখুন  খুলনা-মোংলা বন্দর রেলপথ  তথ্য উৎস  বিষয়শ্রেণী:বাংলাদেশের ৫ ফুট ৬ ইঞ্চি গেজ রেলপথ বিষয়শ্রেণী:বাংলাদেশের ২ ফুট ৬ ইঞ্চি গেজ রেলপথ বিষয়শ্রেণী:খুলনা জেলা
কালের পাড়া বগুড়া জেলার ধুনট উপজেলার একটি ইউনিয়ন।   ইতিহাস  এখানকার পূর্বপুরুষগণ ঘোড়াঘাট সরকারের বগলিয়ার জায়গীরদার ও ভূমিধিকারী ছিলেন। ১৫৭৮ খ্রিষ্টাব্দে সম্রাট আকবরের সৈন্যগণ শাবদ্দি ও মোহাম্মদ কুলীর নেতৃত্বে ঈসা খাঁর বিদ্রোহ দমন করে ফেরার পথে ঘোড়াঘাটে বগলিয়ার জাগিরদার ও ভূমিধিকারী দিলাবর বহু সংখ্যক রণতরী নিয়ে সম্রাটের সৈন্যগণদের আক্রমণ করলে সৈন্যগণ পালানোর উপক্রম হয়। কিন্তু তেলিগাজি নামক অপর এক ভূমিধিকারী সম্রাটের সৈন্যদেরকে সাহায্য করায় দিলাবর পরাজিত হয়ে পরিবার পরিজন নিয়ে নৌকা যোগে পালিয়ে এসে বর্তমান চিকাশী মাঝিবাড়ি সংলগ্ন বস্তি স্থাপন করেন। পরে ১৫৮২ সালে নতুন বসতি স্থাপন করে বর্তমান কালের পাড়া গ্রামের গোড়াপত্তন।  দিলাবরের ছেলে হাবীবুল্লাহ তার মাতার পূর্ব পুরুষ কালা পাহাড়ের উত্তরসূরি হিসেবে কালা পাহাড়ের নামে গ্রামের নাম রাখেন কালারপাড়া। এই কালারপাড়া বর্তমানে কালেরপাড়া নামে খ্যাত। কালা পাহাড়ের স্ত্রী লক্ষ্মীর নামে পরবর্তীতে কালেরপাড়া এলাকা নিয়ে লক্ষ্মীপুর নামে একটি মৌজা সৃষ্টি ও পরিদৃষ্ট হয়।   শিক্ষা প্রতিষ্ঠান   উত্তর কান্তনগর বাঁশহাটা সরকারি প্রাথমিক বিদ‍্যালয়   কালেরপাড়া দ্বিমুখী উচ্চ বিদ্যালয়(১৯৬৮)  কালেরপাড়া সরকারি প্রাথমিক বিদ্যালয়  দক্ষিণ কালেরপাড়া সরকারি প্রাথমিক বিদ্যালয়  মাদ্রাসতুল ঈমান ও এতিমখানা কান্তনগর দাখিল মাদরাসা (১৯৮০) কান্তনগর উচ্চ বিদ্যালয় ইসলামপুর ঈশ্বরঘাট দাখিল মাদ্রাসা (১৯৬২) কাদাই দাখিল মাদ্রাসা।    কাদাই সরকারি প্রাথমিক বিদ্যালয়   অন্যান্য প্রতিষ্ঠান   কালেরপাড়া ইউনিয়ন পরিষদ  কালেরপাড়া স্বাস্থ্যকেন্দ্র  গ্রামের সংখ্যা কালেরপাড়া ইউনিয়নে গ্রামের সংখ্যা ২২ টি এগুলো হচ্ছে:     কালেরপাড়া  আরকাটিয়া   সুলতানহাটা   আনারপুর    কচুগাড়ি   ঘুঘরাপাড়া   মাদারভিটা   ধুলাউড়ি   নিত্তিপতা  কাঁদাই   কান্তনগর   উত্তর কান্তনগর বাঁশহাটা   কোদলাপাড়া   ঈশ্বরঘাট  হেউটনগর  দাঁড়াকাটা   কাঁন্দুনিয়া  সরুগ্রাম  হাসাপটল  চরপাড়া  রামনগর  হাসখালী </div>   বাজার   হাঁশখালী বাজার   হাঁশখালি গরুর হাট  কান্তুুনগর বাজার  আড়কাটিয়া বাজার  কালেরপাড়া বাজার চিকাশী বাজার  জোড়শিমুল বাজার গোসাইবাড়ি বাজার   ঐতিহ্য  সরুগ্রাম ইজতেমা  বক্সারের মেলা।  ঘোরদৌর মেলা।  ধুলাউড়ি মেলা  তথ্যসূত্র  বিষয়শ্রেণী:ধুনট উপজেলার ইউনিয়ন
থাম্ব|300x300পিক্সেল| নাইজেরিয়ার ইওরুবা জনগণের তৈরি ডুডু-ওসুন সাবান,যা আফ্রিকার কালো সাবানের একটি ব্র্যান্ড। আফ্রিকার কালো সাবান (এছাড়াও বিভিন্ন স্থানীয় নামে পরিচিত যেমন ওসে ডুডু, সাবুলুন সালো এবং এনচা এনকোটা ), পশ্চিম আফ্রিকা হতে উদ্ভূত এক ধরনের সাবান। স্থানীয়ভাবে সংগ্রহ করা বিভিন্ন গাছের ছাই এবং শুকনো বাকল বা খোসা থেকে এটি তৈরি করা হয়। গাছের এইসব শুকনা উপাদানের কারণে সাবানটির রঙ গাঢ়। নাইজেরিয়ার ইওরুবা জনগোষ্টি কর্তৃক উদ্ভাবিত কালো সাবান উত্তর আমেরিকায় একটি জনপ্রিয় প্রসাধন পণ্য।   উৎপত্তি ও বৈশিষ্ট্য  নাইজেরিয়ার ইওরুবা জনগোষ্টির হাতে কালো সাবানের উদ্ভব ঘটেছিল। ইওরুবাদের ভাষায় এটি অসে-ডুডু নামে পরিচিত। গ্রীষ্মমণ্ডলীয় ক্যামউড (Pterocarpus osun) গাছের পাতার সাথে ওসে-ডুডুর সংমিশ্রনে নামক ত্বকের উপরিভাবের মৃত কোষ পরিষ্কারের বৈশিষ্ট্য সহ ডুডু-ওসুন নামের একটি জনপ্রিয় সাবান তৈরি করে। এছাড়াও সাবুলুন সালো, এনচা এনকোটা নামের কালো সাবান উল্লেখযোগ্য। পশ্চিম আফ্রিকায়, মহিলারা কালো সাবান ঘরে প্রস্তুত করতে ঐতিহ্যবাহী রেসিপি ব্যবহার করে। এটি প্রাতিষ্ঠানিক বাণিজ্যের মাধ্যমে রপ্তানি করা হয়।  কালো সাবানের কিছু অ্যান্টিমাইক্রোবিয়াল বৈশিষ্ট্য পাওয়া গেছে। ত্বকের মাইক্রোবায়োটার বিরুদ্ধে যেমন স্ট্যাফিলোকক্কাস অরিয়াস, এসচেরিচিয়া কোলি এবং ক্যান্ডিডা অ্যালবিকান-এর বিরুদ্ধে কার্যকর।Samaila AB, Yarma AA and Oshomoh EO. Anti-fungal and Anti-bacterial activities of Sabulun salo local soap in Bauchi Metropolis, Bauchi State, Nigeria. Special Fungal Pathogens Journal (SFPJ), Vol 1, No 1, pg: 0014-0018   উৎপাদন  উদ্ভিজ্জ পদার্থ, যেমন কলার খোসা, পাম গাছের পাতা, কোকো শুঁটি এবং শিয়া গাছের বাকল প্রথমে রোদে শুকানো হয় এবং তারপর পুড়িয়ে ছাই তৈরি করা হয় (যা তেল এবং চর্বিকে রূপান্তরিত বা স্যাপোনিফাই করার জন্য প্রয়োজনীয় ক্ষার সরবরাহ করে)। এর পরে পানি এবং বিভিন্ন তেল এবং চর্বি, যেমন নারকেল তেল, পাম তেল এবং শিয়া মাখন, ছাইতে যোগ করা হয়। মিশ্রণটি রান্না করা হয় এবং কমপক্ষে ২৪ ঘন্টা হাতে নাড়তে হয়। সাবান শক্ত হওয়ার পর, এটি বের করা হয়।   তথ্যসূত্র   বিষয়শ্রেণী:সাবান
এস সারাদাকুট্টি হলেন মালয়ালম ভাষার একজন ভারতীয় সাহিত্যিক এবং সামাজিক সমালোচক। তিনি সাংস্কৃতিক, সামাজিক এবং রাজনৈতিক বিষয়গুলিতে তাঁর তীক্ষ্ণ নারীবাদী দৃষ্টিভঙ্গির জন্য পরিচিত। তাঁর বৈচিত্র্যময় অবদানের মাধ্যমে, তিনি মালয়ালম ভাষা ও সাহিত্যে একটি গুরুত্বপূর্ণ স্থান অর্জন করেছেন, তাঁর কাজ সাহিত্য, সাংস্কৃতিক আলোচনা, সিনেমা এবং চলচ্চিত্রের গানের ক্ষেত্র জুড়ে বিস্তৃত। তিনি সাহিত্য সমালোচনার জন্য ২০২২ সালের কেরালা সাহিত্য আকাদেমি পুরস্কার পেয়েছেন।   জীবনী  কেরালার কোট্টায়ামে সারদাকুট্টি জন্মগ্রহণ করেন। তাঁর বাবা ও মা হলেন যথাক্রমে টিএস শ্রীধরন নায়ার এবং জে ভারতীআম্মা।  শিক্ষাজীবন  সারদাকুট্টি মহাত্মা গান্ধী বিশ্ববিদ্যালয় থেকে "বুদ্ধ দর্শনম ইন পোয়েট্রি" বিষয়ের উপর ডক্টরেট ডিগ্রি অর্জন করেছেন।  কর্মজীবন  সারদাকুট্টি পারুমালা দেবস্বম বোর্ড কলেজে মালয়ালম অধ্যাপক হিসেবে কাজ করেছেন।  তাঁর প্রধান কাজের মধ্যে রয়েছে নজান নিঙ্গালক্কেথিরে আকাশথেয়ুম ভূমিয়েয়ুম সাক্ষ্যম ভেক্কুন্নু, প্রনায়াথাদাভুকরণ, এথ্রায়েথ্রা প্রেরনাকাল, পেনভিনিমাঙ্গল এবং পেন্নু কোথিয়া ভাক্কুকাল। সারাদাকুট্টির লেখাগুলি অনন্যভাবে তাঁর সময়ের মূল বিষয়বস্তুকে ধারণ করে, তাঁর তীক্ষ্ণ পর্যবেক্ষণ এবং আত্ম-প্রতিফলিত আখ্যানগুলিকে প্রতিফলিত করে।  পুরস্কার  ২০২৩ সালে "ইথ্রায়েথ্রা প্রেরণাকাল" গ্রন্থের সাহিত্য সমালোচনার জন্য সারদাক্কুট্টি কেরালা সাহিত্য আকাদেমি পুরস্কার জিতেছিলেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় শিক্ষাবিদ বিষয়শ্রেণী:২১শ শতাব্দীর ভারতীয় নারী শিক্ষাবিদ বিষয়শ্রেণী:কেরলের লেখিকা বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:কেরলের লেখক বিষয়শ্রেণী:মালয়ালম ভাষার লেখক বিষয়শ্রেণী:জীবিত ব্যক্তি বিষয়শ্রেণী:অপর্যালোচিত অনুবাদসহ পাতা
মা মার্কিন ঔপন্যাসিক পার্ল এস. বাক রচিত একটি ইংরেজি ভাষার উপন্যাস। এটি বাংলা ভাষায় অনুবাদ করেন বশীর বারহান।  কাহিনী সংক্ষেপ চীনের এক গ্রামের এক কৃষকের তিন সন্তান ছিল। একজন মারা যাওয়ার পর তার স্ত্রী চতুর্থ আরেকটি সন্তান লাভের আশা করেন। পিতামাতাসহ তারা সকলেই এক বিছানায় থাকে। শুধু শাশুড়ি আলাদা থাকেন। একই ঘরে একটি ষাঁড়, শূকর, ও মুরগি থাকে। একটি কুকুর ঘরের বাইরে থাকে।  স্বামী একদিন শহরে গিয়ে নিরুদ্দেশ হন। ফলে পরিবারের ভরণ-পোষণের জন্য তাকে ক্ষেতে কাজ করতে হয়। তিনি নিজে বীজ বপন করেন এবং ফসল কর্তন করেন। বছর দুয়েক পরে জমিদারের নায়ের সাথে শারীরিক সম্পর্কের ফলে তার গর্ভে এক সন্তান আসে। অন্তঃসত্ত্বা হওয়ার পর তিনি জানতে পারেন তার স্বামী মারা গেছে।  ইতোমধ্যে তার বড় ছেলে বিয়ে করে এবং বাড়ির কর্তৃত্ব লাভ করে। ছেলে বৌয়ের সাথে শাশুড়ির দ্বন্দ্ব শুরু হয়। বড় ছেলে ছোট ছেলেকে অলস বলে প্রায়শই মারধোর করে। তার একমাত্র কন্যা ধীরে ধীরে অন্ধ হয়ে যায় এবং তার আকস্মিক মৃত্যু হয়। জমিদারের বিরুদ্ধে শুরু হওয়া কমিউনিস্ট আন্দোলনে যোগ দেওয়ার অপরাধে ছোট ছেলের মৃত্যুদণ্ডাদেশ হয়। মা স্বচক্ষে তার সন্তানের মৃত্যুদণ্ড দেখেন। অবশেষে তার বড় ছেলের বৌয়ের এক পুত্র সন্তান জন্ম নেয়।  তথ্যসূত্র  বহিঃসংযোগ  রকমারি.কম-এ মা  বিষয়শ্রেণী:১৯৩৩-এর উপন্যাস বিষয়শ্রেণী:পার্ল এস. বাকের উপন্যাস বিষয়শ্রেণী:মার্কিন উপন্যাস বিষয়শ্রেণী:ইংরেজি উপন্যাস বিষয়শ্রেণী:চলচ্চিত্রে অভিযোজিত মার্কিন উপন্যাস
অল সিলন জমিয়তুল উলামা (সংক্ষেপে এসিজেইউ, ) শ্রীলঙ্কার একটি পুরানো ইসলামি সংগঠন। এটি শ্রীলঙ্কান মুসলিমদের সর্বোচ্চ সংস্থা হিসেবে বিবেচিত হয়। ১৯১৯ সালে জমিয়ত উলামায়ে হিন্দ প্রতিষ্ঠা হওয়ার পর তার অনুকরণে ১৯২৪ সালে এটি প্রতিষ্ঠা করা হয়েছিল। প্রতিষ্ঠার পর থেকে এটি শ্রীলঙ্কার উলামা, সাধারণ মুসলমানদের আধ্যাত্মিক দিকনির্দেশনা প্রদান সহ জাতীয় এবং আন্তর্জাতিকভাবে মুসলিম এবং অমুসলিমদের অনেকগুলি পরিষেবা এবং নির্দেশিকা প্রদান করে। সংগঠনটির দাবি অনুযায়ী, এটি মুসলিমদের মধ্যে ঐক্য এবং মুসলিম ও অমুসলিমদের মধ্যে সহাবস্থান গড়ে তোলার সাথে জড়িত। তবে শ্রীলঙ্কার বৌদ্ধ কট্টরপন্থীরা সংগঠনটি নিষিদ্ধ করার দাবি জানিয়ে আসছে।   সংগঠন  নীতিগতভাবে সংগঠনটি রাজনৈতিক কর্মকাণ্ডে জড়িত হয় না। বর্তমানে এটি গণতান্ত্রিক সমাজতান্ত্রিক প্রজাতন্ত্র শ্রীলঙ্কার ২০০০ সালের ৫১ নং আইন দ্বারা পরিচালিত হচ্ছে। সারা দেশে সংগঠনটির ১৩৪টিরও বেশি শাখা রয়েছে। এর আলেম সদস্য সংখ্যা ৫ সহস্রাধিক। সংগঠনটির কার্যক্রম পরিচালনার জন্য ১৫টি কমিটি রয়েছে। যথা:  সহযোগিতা ও সমন্বয়ের জন্য কাউন্সিল  সমাজসেবা ও তথ্য কমিটি  শিক্ষা কমিটি  মক্তব পুনর্বাসন কমিটি  ফতোয়া কমিটি  প্রচার কমিটি  চাঁদ দেখা কমিটি  গবেষণা ও প্রকাশনা কমিটি  যুব বিষয়ক কমিটি  মহিলা বিষয়ক কমিটি  মিডিয়া কমিটি  ইসলামি অর্থনীতি ও অর্থ উপদেষ্টা কমিটি  হালাল কমিটি  উলামা বিষয়ক কমিটি  শাখা সমন্বয় কমিটি  আরও দেখুন   দেওবন্দি সংগঠনের তালিকা   তথ্যসূত্র   বিষয়শ্রেণী:দেওবন্দি সংগঠন বিষয়শ্রেণী:শ্রীলঙ্কা ভিত্তিক ইসলামি সংগঠন বিষয়শ্রেণী:শ্রীলঙ্কায় ইসলাম বিষয়শ্রেণী:১৯২৪-এ সিলনে প্রতিষ্ঠিত
thumb|ভিরিসিলা বুড্রোমো ভিরিসিলা বুড্রোমো (জন্ম  ১৯৭২) একজন ফিজির রাজনৈতিক কর্মী এবং সাবেক সাংবাদিক, যিনি ২০০১ থেকে ২০১৫ সাল পর্যন্ত ফিজি উইমেন রাইটস মোভমেন্ট  (এফডব্লুআরএম) -এর নির্বাহী পরিচালক ছিলেন।  তিনি এফএম৯৬ এর জন্য সংবাদ পরিচালনা করতেন।  রাজনৈতিক অবস্থান  ২০০৬ সালের ১৫ আগস্ট, বুড্রোমো ফিজিতে গর্ভপাতের বিষয়টির বৈধতা আহ্বান করেন।  ২০০৬ সালের অভ্যূত্থান  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:সাহসিকতা পুরস্কার বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:১৯৭২-এ জন্ম
আজ হিমুর বিয়ে নন্দিত কথাসাহিত্যিক  হুমায়ূন আহমেদের সৃষ্ট চরিত্রগুলোর মধ্যে হিমু অন্যতম উপন্যাস। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে আজ হিমুর বিয়ে ১৬তম।  আজ হিমুর বিয়ে বইটি ২০০৭ সালের বইমেলায় প্রথম প্রকাশিত হয়। ২০০৭ সালে অন্যপ্রকাশ থেকে বইটি বের হয়।   চরিত্রসমূহ   হিমু  মাজেদা – হিমুর খালা  রেনু – মাজেদার স্বামীর বন্ধুর মেয়ে  তুর্য – রেনুর প্রেমিক   আরও দেখুন   হুমায়ূন আহমেদ  হুমায়ূন আহমেদের সৃষ্টিকর্ম  বহিঃসংযোগ   গুডরিডসে আজ হিমুর বিয়ে  তথ্যসূত্র   বিষয়শ্রেণী:২০০৭-এর বই বিষয়শ্রেণী:২১শ শতাব্দীর উপন্যাস বিষয়শ্রেণী:বাংলা ভাষার উপন্যাস বিষয়শ্রেণী:২০০৭-এর বাংলাদেশী উপন্যাস বিষয়শ্রেণী:বাংলা ভাষার বাংলাদেশী উপন্যাস বিষয়শ্রেণী:অন্যপ্রকাশের বই বিষয়শ্রেণী:হিমু সংক্রান্ত উপন্যাস
থাম্ব|টোডা সূচিকর্ম পরিহিত ব্যক্তি।টোডা সূচিকর্ম, যা স্থানীয়ভাবে "পুখুর" নামে পরিচিত, তামিলনাড়ুর নীলগিরিসের টোডা যাজকদের মধ্যে একটি শিল্পকর্ম যা তাদের মহিলারা একচেটিয়াভাবে তৈরি করেছিলেন। সূক্ষ্ম ফিনিসযুক্ত সূচিকর্মটি বোনা কাপড়ের মতো প্রদর্শিত হয় তবে এটি একটি সাদা সুতির কাপড়ের পটভূমিতে লাল এবং কালো থ্রেড ব্যবহার করে তৈরি করা হয়। এমব্রয়ডারিযুক্ত ফ্যাব্রিকের উভয় দিকই ব্যবহারযোগ্য এবং টোদা মানুষ এই ঐতিহ্যের জন্য গর্বিত। উভয় পুরুষ এবং মহিলা সূচিকর্মযুক্ত পোশাক এবং শাল দিয়ে নিজেকে সজ্জিত করে।  এই হস্তশিল্পটি ভৌগোলিকভাবে ট্যাগ হওয়া পণ্য হিসাবে তালিকাভুক্ত এবং ভারত সরকারের ভৌগোলিক সূচক (নিবন্ধকরণ এবং সুরক্ষা) আইন (জিআই আইন) ১৯৯৯ এর অধীনে সুরক্ষিত রয়েছে। এটি কন্ট্রোলার জেনারেল অফ পেটেন্টস ডিজাইনস এবং ট্রেডমার্কস দ্বারা "টোডা এমব্রয়ডারি" শিরোনামে এবং জিআই অ্যাপ্লিকেশন নম্বর ১৩৫ এ ক্লাস ২৪, ক্লাস ২৫, এবং ক্লাস ২৬ তে যথাক্রমে টেক্সটাইল এবং টেক্সটাইল সামগ্রী, পোশাক এবং সূচিকর্ম হিসাবে লিপিবদ্ধ রয়েছে মার্চ ২০১৩। জিআই নিবন্ধকরণের একটি শংসাপত্রটি ২০১৩ সালের জুনে আনুষ্ঠানিকভাবে সম্প্রদায়ের নেতাদের কাছে উপস্থাপন করা হয়েছিল। এটি প্রথম ২০০৮ সালে শুরু হয়েছিল এবং যে এজেন্সিগুলি এই নিবন্ধকরণকে সমর্থন করেছিল তারা হল তোদা নলভাজনু সংগাম, কীস্টোন ফাউন্ডেশন এবং পোম্পুহার।  অবস্থান এই শিল্প ঐতিহ্যটি নীলগিরিসে অবস্থিত (আক্ষরিক অর্থে 'নীলম', "ব্লু হিলস") ভিত্তিক তোদা আদিবাসীরা অনুশীলন করেছেন ৯০০ থেকে ২,৬৬৬ মিটার (২,৯৯৩ থেকে ৮,88৮ ফুট) উচ্চতায় অবস্থিত।  ইতিহাস টোডাস (টুডাস, টুদাভানস এবং টোডার নামে পরিচিত) যারা এই সূচিকর্মটিকে একটি ছোট সম্প্রদায় হিসাবে লাইভ করে তোলে, ১,৬০০ জনসংখ্যা ৬৯ টি জনবসতিতে ছড়িয়ে পড়ে এবং এর মধ্যে প্রায় ৪০০ জন সূচিকর্মের কাজে নিযুক্ত রয়েছে বলে জানা যায়) তামিলনাড়ুর নীলগিরি মালভূমির উচ্চতর উচ্চতায় অবস্থিত নীলগিরি পাহাড়। ঘাসের জমিতে মহিষের পাল এবং চাষের পাশাপাশি তাদের অনেকগুলি হস্তশিল্পের আইটেম তৈরির ঐতিহ্যের সাথেও জড়িত রয়েছে যার মধ্যে রয়েছে সম্প্রদায়ের মহিলারা প্রচলিত কালো ও লাল সূচিকর্ম; সূচিকর্ম সাধারণত তাদের পোষাকগুলিতে তৈরি হয় "পোটখুল (জেডএইচ) ওয়াই" যা তাদের পুরুষ ও মহিলা উভয়ই আঁকেন।  তোদা ভাষার প্রখ্যাত ভাষাবিজ্ঞানী মারে এমেনিয়াউ ১৯৩৭ সালে প্রকাশিত তাঁর গবেষণাপত্রে নয়টি টোডা সূচিকর্ম নকশাকে উল্লেখ করেছিলেন। পশ্চিমের পশ্চিমাঞ্চলে এই শিল্পকর্মে কাজ করা তোদা মহিলাদের প্রাচীন নৃতাত্ত্বিক নথিতে এর আগে উল্লেখ রয়েছে নীলগিরি মালভূমি।  তথ্যসূত্র  বিষয়শ্রেণী:তামিল সংস্কৃতি বিষয়শ্রেণী:তামিলনাড়ুর অর্থনীতি বিষয়শ্রেণী:ভারতের সূচিকর্ম বিষয়শ্রেণী:ভারতীয় হস্তশিল্প বিষয়শ্রেণী:তামিলনাড়ুর ভৌগোলিক নির্দেশক